# Juan Pedro Ramírez López

Juan Pedro Ramírez López, conegut com a Juanpe, (Las Palmas de Gran Canaria, 30 d'abril de 1991) és un futbolista professional canari. Juga en la posició de defensa central al Girona FC.

## Trajectòria

Juanpe arriba procedent del Doramas amb 14 anys com a cadet al planter de la Unión Deportiva Las Palmas. La temporada 2008/2009, sent juvenil, va debutar en el primer filial groc a Segona Divisió B, fins i tot va jugar diversos amistosos amb el primer equip. El debut oficial a Segona Divisió li va arribar a la penúltima jornada d'aquesta temporada contra el Rayo Vallecano, sortint des de la banqueta en un partit que va finalitzar 0-0. L'any següent va jugar tota la temporada al filial en el grup XII de la Tercera Divisió. La temporada 2010-2011, Juanpe es converteix en professional amb el primer equip. A meitat d'aquesta temporada se li va detectar una arrítmia benigna que el va mantenir fora de l'activitat fins al final de la temporada.
Després de quatre temporades al club canari va rescindir el seu contracte per fitxar, el 2013, pel Racing de Santander per una temporada amb opció a una altra.
En finalitzar la temporada, el 2014, fitxa pel Granada CF per a incorporar-se al seu filial, de la Segona Divisió B. No obstant, a finals d'agost el Granada CF decideix cedir-lo durant una temporada al seu club d'origen, el Racing de Santander.
Després del descens del Racing torna a Granada, per a, el 21 de juliol de 2015, ser cedit de nou, aquesta vegada al Reial Valladolid per una temporada.
El 7 de juliol de 2016 es desvincula del Granada per fitxar pel Girona FC, equip amb el qual jugà 34 partits en la temporada de l'ascens a la Primera Divisió per primer cop en la història de l'equip. Va debutar en la competició el 26 d'agost de 2017, entrant com a suplent als darrers minuts en comptes de Borja García en una victòria per 1 a 0 a casa contra el Màlaga CF.
El gener de 2018, després d'haver esdevingut durant la primera part de la temporada 2017-18 un dels homes bàsics per l'entrenador Pablo Machín, va renovar contracte amb el Girona fins al juny de 2022.

## Referències

* ↑ «Juanpe, mejor jugador juvenil de la temporada 07-08 según la FIFLP», 05-03-2009. Arxivat de l'original el 5 de març 2009. [Consulta: 21 agost 2017].
* ↑ «Las Palmas firma la salvación en un pésimo partido - MARCA.com». [Consulta: 21 agost 2017].
* ↑ «Juanpe, Vitolo, Vicente Gómez y Jonathan Viera se incorporan al primer equipo definitivamente», 28-06-2010. Arxivat de l'original el 28 de juny 2010. [Consulta: 21 agost 2017].
* ↑ «Juanpe padece una arritmia cardiaca» (en castellà). www.canarias7.es.
* ↑ Cabrera, Paco «Juanpe deja la UD y firma por el Racing de Santander de Segunda B». La Provincia - Diario de Las Palmas, 03-09-2013.
* ↑ «El Granada cede a los jugadores Álvaro García y Juanpe Ramírez al Racing» (en castellà). Granada Digital.
* ↑ MARCA.com. «El Granada renueva al central Juanpe y lo cede al Valladolid» (en castellà), 21-07-2015. [Consulta: 21 agost 2017].
* ↑ «El Girona incorpora al central Juanpe - Marca.com» (en castellà). Marca.com.
* 1 2 «El central Juanpe amplia el contracte amb el Girona fins al juny del 2022 i Marlos Moreno marxa al Flamengo». 324.cat, 16-01-2018 [Consulta: 17 gener 2018].
* ↑ «Alcalá derriba la puerta del Málaga y el Girona hace historia» (en castellà). Diari AS, 26-08-2017. [Consulta: 27 agost 2017].

## Enllaços externs

* Juan Pedro Ramírez López a BDFutbol
* Juan Pedro Ramírez López, Fitxa a Soccerway